钦定古今图书集成/明伦汇编/闺媛典/第275卷 > 皇清八 > 王恒母张氏
## 钦定古今图书集成/明伦汇编/闺媛典/第275卷 > 皇清八 > 王恒母张氏

按《保德州志》：“张氏，保德王恒母士鼎女也。幼娴闺范，习女红及中馈事。年十四，归恒父某，事舅姑，相夫子，身操井臼，不以贵家自佚。性简重，寡言笑，不喜华饰，御下不苛细，内外皆得其懽。年二十六，夫亡，子恒始六岁，母抱恒伏棺上，号恸，绝饮食。舅姑谕之曰：‘吾孙幼，毋轻生，以贻我二老忧’。对曰：‘妇固不敢死也’。乃强” 起督丧事。无何，舅以国事死，姑亦寻殁。王率恒经营葬祭，极尽其礼。门祚既衰，忧勤弥甚。历节四十三年，年六十九卒。先是

诏旌天下贞节，恒欲以母闻。母曰：“旌者未必节，节者”

不求旌，亟命止之。翁虽宦室甚贫，窭当分爨之日，仅给小米二石、黑豆三斗，菽籸四升，恒泣，母戒曰：“好儿当自立，岂藉分产哉？”